Padout a reas ar Chentañ Kroaziadeg eus 1095 da 1099. Roet e voe lañs dezhi gant ar pab Urban II. E-kichen armeoù marcheien e voe ivez tud vunut a bep seurt a yeas da-heul ar prezeger gall Pierre LHermite war-du Bizantion. Ar re a erruas betek Anatolia en em gannas a-enep armeoù Kilij Arslan, sultan Nicaea e 1096, met trechet e voent ganto. Er bloaz war-lerch e voe kemeret Nicaea gant ar groazidi ha kannet e voe Kilij. Er bloavezh 1098 e voe kemeret ganto kêrioù Edessa hag Antiocheia ha savet e voe ganto stadoù kristen bihan en-dro dar chêrioù-se. E 1099 e kouezhas Jeruzalem ha Tripoli etre daouarn ar groazidi ivez. Stourm a reas annezidi Jeruzalem ouzh ar Groazidi, met trechet e voent ganto ha dar 15 a viz Gouere 1099 e challas ar Groazidi dont tre e kêr. Lakaet e voe en arigrap, ha ma voe espernet o buhez dan emgannerien e voe lazhet kalz annezidi, Muzulmiz, Yuzevien pe Gristenien eus ilizoù ar Reter, ha distrujet moskeennoù ha savadurioù all.